**ANUNȚ**

**CONCURS DE OCUPARE A POSTULUI CONTRACTUAL VACANT**

Având în vedere prevederile HG nr.286/2011 modificată și completată prin HG nr.1027/2014 conform art. 7 Inspectoratul Școlar Județean Hunedoara cu sediul în Deva, str. Ghe. Barițiu nr.2, telefon 0254/213315 , cod fiscal 4944320 organizează concurs pentru ocuparea următorului post contractual vacant :

* Consilier la compartimentul informatizare, grad profesional II, Studii superioare de lungă durată în domeniul informatic - 1 post, vechime minimă în specialitate 6 luni, durată nedeterminată.

1. **ACTE NECESARE PENTRU ÎNSCRIEREA LA CONCURS**
2. **Cerere de înscriere** la concurs adresată inspectorului școlar general al Inspectoratului Școlar Județean Hunedoara;
3. **Copia actului de identitate sau orice alt document care atestă identitatea**, potrivit legii, după caz;
4. **Copii după certificatul de naștere, certificatul de căsătorie, de divorț,** după caz**;**
5. **Copii după documentele care să ateste nivelul studiilor** şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice pentru post;
6. **Raport salariat din REVISAL** (conform cu originalul);
7. **Copie după Carnetul de muncă**
8. **Adeverinţă** care atestă vechimea în muncă și în specialitatea studiilor, în original;
9. **Cazier judiciar**, în original sau o declaraţie pe propria răspundere că nu are antecedente penale care să-l facă incompatibil cu funcţia pentru care candidează;candidatul declarat admis la selecția dosarelor, care a depus la înscriere o declarație pe propria răspundere că nu are antecedente penale, are obligația de a completa dosarul de concurs cu originalul cazierului judiciar, cel mai târziu până la data desfășurării primei probe a concursului;
10. **Adeverinţă medicală/Certificat medical** (în original) care să ateste starea de sănătate fizică şi psihică, corespunzătoare eliberată cu cel mult 6 luni anterior derulării concursului de către medicul de familie al candidatului sau de către unităţile sanitare abilitate. Acesta va conţine, în clar, numărul, data, numele şi prenumele candidatului, numele emitentului şi calitatea acestuia, în formatul standard stabilit de Ministerul Sănătăţii.
11. **Curriculum vitae (europass)** susținut cu documente doveditoare anexate**;**

**Notă:** Opisul dosarului se depune în 2 exemplare, un exemplar se restituie candidatului cu număr de înregistrare. Actele prevăzute la punctele 2, 3, 4, 5 și 6 vor fi prezentate și în original, în vederea conformității copiilor cu acestea.

1. **CONDIŢII GENERALE DE OCUPARE A POSTULUI:**

Poate participa la concurs persoana care îndeplinește, cumulativ, următoarele condiții:

* are cetăţenia română și domiciliul în România;
* cunoaște limba română, scris și vorbit;
* are vârsta minimă reglementată de prevederile legale;
* are capacitatea deplină de exerciţiu;
* are o stare de sănătate corespunzătoare postului pentru care candidează, atestată în baza adeverinţei/certificatului medicale eliberate de medicul de familie sau de unităţile sanitare abilitate;
* îndeplineşte condiţiile de studii şi, după caz, de vechime sau alte condiţii specifice potrivit cerinţelor postului scos la concurs;
* nu a fost condamnată definitiv pentru săvârşirea unei infracţiuni contra umanităţii, contra statului ori contra autorităţii, de serviciu sau în legătură de serviciul, care împiedică înfăptuirea justiţiei, de fals ori a unor fapte de corupţie sau a unei infracţiuni săvârşite cu intenţie, care ar face-o incompatibilă cu exercitarea funcţiei, cu excepţia situaţiei în care a intervenit reabilitarea.

1. **CONDIŢII SPECIFICE DE OCUPARE A POSTULUI:**

* Studii universitare de licenţă, absolvite cu diplomă, respectiv studii superioare de lungă durată, absolvite cu diplomă de licenţă în domeniul informaticii;
* Vechime în specialitate minim 6luni ;
* Disponibilitate de lucru în program prelungit, în funcţie de activităţile specifice inspectoratului şcolar

1. **ETAPELE CONCURSULUI**

Depunerea dosarelor de înscriere la concurs se face în perioada 01.10. –04.10.2018între orele 10-16 la compartimentul resurse umane al Inspectoratului Școlar Județean Hunedoara, persoană de contact inspector școlar resurse umane Beșleagă Camelia telefon 0254 /213315, sau la compartiment informatizare , persoană de contact Stanciu Lucia – telefon 0254/218813.

Selecția dosarelor are loc în data de 08.10.2018 ora 16.

1. **Proba scrisă -** constă în testarea cunoștințelor teoretice ale candidatului în vederea ocupării postului vacant pentru care candidează. Durata probei este de 1 oră, test grilă.
2. **Proba practică -** poate fi susținută doar de către candidații declarați admiși la proba scrisă; Proba practică constă în testarea abilităților și aptitudinilor practice ale candidatului în vederea ocupării postului vacant pentru care candidează și se desfășoară pe baza unui plan stabilit de comisia de concurs.
3. **Interviu** - În cadrul interviului se testează abilitățile, aptitudinile și motivația candidaților. Interviul se realizează conform planului interviu întocmit de comisia de concurs în ziua desfășurării acestei probe, pe baza criteriilor de evaluare.

Fiecare membru al comisiei de concurs poate adresa întrebări candidatului. Nu se pot adresa întrebări referitoare la opiniile politice ale candidatului, activitatea sindicală, religie, etnie, starea materială, originea socială sau care pot constitui discriminare pe criterii de sex.

1. **TEMATICA DE CONCURS**
2. Calculatoare personale – arhitectură, componente, caracteristici, periferice, diagnosticare defecte;
3. Sisteme de operare Windows 7/8/10;
4. Sisteme de operare LINUX;
5. Sisteme de gestiune baze de date relaționale;
6. Microsoft Office 2010, 2013, 2016; GoogleDocs; GoogleSheets
7. Cunoștințe de HTML, CSS, PHP, MYSQL;
8. Rețele de comunicații LAN, VAN, Internet, Intranet, protocolul TCP/IP;
9. Cunoştinţe generale de Active Directory;
10. Cunoştinţe despre lucrul cu baze de date;
11. Cunoştinţe privind analiza, proiectarea şi implementarea aplicaţiilor de baze de date;
12. Cunoştinţe privind analiza, proiectarea şi administrarea bazelor de date.
13. CMS Wordpress, Joomla, Drupal; componente; extensii;
14. **BIBLIOGRAFIE:**

1.Legea 1/2011- Legea Educaţiei Naţionale, cu modificările şi completările ulterioare:

CAP. I - Dispoziţii generale;

CAP. II Structura sistemului naţional de învăţământ preuniversitar

CAP. III Reţeaua şcolară

CAP. IV Curriculumul învăţământului preuniversitar

CAP. V Evaluarea rezultatelor învăţării

CAP. VI Resursa umană

2.Legea nr. 53/2003 Codul Muncii (republicat), cu modificările şi completările ulterioare;

3.OMENCS nr. 5.079 din 31 august 2016 privind aprobarea Regulamentului-cadru de organizare şi funcţionare a unităţilor de învăţământ preuniversitar, cu modificările şi completările ulterioare; 4.Microsoft Office 2010/2013/2016 : [https://www.scribd.com/doc/120171164/EXCEL-2010- Ghid-de-Utilizare](https://www.scribd.com/doc/120171164/EXCEL-2010-%20Ghid-de-Utilizare); <https://msdn.microsoft.com/nl-nl/library/office/bb687894.aspx>

5.Sisteme de operare Windows 7/8/10 : tutoriale; [www.Microsoft.com](http://www.Microsoft.com)

6.Windows 8 IES Special Edition - Michael Price, Editura In Easy Steps Limited

7.Editorul web Joomla 1.5;componente;module;extensii: <https://docs.ioomla.org/>;

8. Dezvoltarea aplicațiilor WEB folosind XHTML, PHP și MySQL – Traian Anghel – Editura Polirom

9.Manualul tău de PHP - - Traian Anghel , Editura Albastra

10.Programare Web pentru liceu – Traian Anghel - Editura Polirom

11.Rețele locale de calculatoare. Proiectare și administrare (ediția a II-a) - Adrian Munteanu, Valerică Greavu-Șerban - Editura Polirom

12.Instrumente pentru e-learning. Ghidul informatic al profesorului modern - Mihaela Brut - Editura Polirom

13.Administrarea și configurarea sistemelor Linux (ediția a III-a revăzută și adăugită) - Dragoș Acostăchioaie - Editura Polirom

14.Rețele Windows. Servere și clienți. Exemple practice - Adrian Munteanu, Valerică Greavu-Șerban, Gabriel Cristescu - Editura Polirom

1. **GRAFICUL DE DESFĂŞURARE A CONCURSULUI ŞI DISPOZIŢII FINALE**

**Concursul se va desfăşura la** sediul Inspectoratului Școlar Județean Hunedoara, Deva, str. Gheorghe Barițiu, nr.2,  **după cum urmează:**

|  |  |  |
| --- | --- | --- |
| **Nr. crt.** | **Etape desfășurare concurs** | **Data/perioada** |
| 1 | Depunere dosare | 01.10. –04.10.2018  între orele 14.00-16.00 |
| 2 | Proba scrisă | 10.10.2018 ora 10 |
| 3 | Proba practică | 12.10.2018 ora 10 |
| 4 | Interviu | 15.10.2018 ora 14 |
| 5 | Afișarea rezultatelor finale | 16.10.2018 ora 14 |

Notă:

1. Sunt declaraţi admişi la proba scrisă/proba practică/interviu candidaţii care au obţinut minim 50 puncte din maximul de 100 puncte/probă.
2. Participă la următoarea probă a concursului numai candidații declarați ”admiși” la etapa precedentă.
3. Punctajul final se calculează ca medie aritmetică a punctajelor obţinute la proba scrisă/proba practică/interviu.